b'\n_START_ARTICLE_\nRus\n_START_SECTION_\nTyper rus\n_START_PARAGRAPH_\nEn skiller mellom alkohol og liknende bed\xc3\xb8vende rusmidler, som opium, morfin og heroin, stimulenrende rusmidler som amfetamin og kokain, og hallusinogene stoffer, som setter den rusede er i en annen bevissthetstilstand. Noen av disse kan gi hallusinasjoner og andre forvrengninger av virkelighetssansen.\n_START_SECTION_\nNormal alkoholrus\n_START_PARAGRAPH_\nAlkohol er en nervegift som virker generelt avslappende og sl\xc3\xb8vende, ved at nervesystemet - inklusive hjernen - blir tregere. Enkelte omr\xc3\xa5der i hjernen synes \xc3\xa5 bli raskere p\xc3\xa5virket, noe som kan f\xc3\xb8re til en generell f\xc3\xb8lelse av velbefinnende. Mange opplever \xc3\xa5 bli mindre hemmet i sin sosiale utfoldelse (\xc2\xabdrikke seg til mot\xc2\xbb), ved at hemninger og selvkritikk er sl\xc3\xb8vet._NEWLINE_En liten mengde alkohol g\xc3\xa5r over i blodet gjennom kapillarer i munnen og tungen. Omtrent 20% av alkoholen g\xc3\xa5r gjennom magen og over i blodet. Hvis magen er tom, g\xc3\xa5r alkoholen fortere videre til tynntarmen, der den blir tatt opp i blodet. Hvis det finnes mat i magen, blir alkoholen lengre der, og en enzym som finnes der har tid til \xc3\xa5 bryte ned en del av alkoholen._NEWLINE_Etanolen fra alkoholholdige drikkevarer som er blitt absorbert av kroppen blir brutt ned av alkoholdehydrogenase (ADH) til acetaldehyd. Enzymer som heter acetaldehyddehydrogenase (ALDH) reduserer deretter forbindelsen til eddiksyre, som er harml\xc3\xb8s. Det finnes to typer gener i ALDH: \xc3\xa9n som bryter ned acetaldehyd fort og \xc3\xa9n som gj\xc3\xb8r det langsommere. Hver forelder overf\xc3\xb8rer et gen hver til barnet, dvs. det finnes tre mulige permutasjoner: \xc3\xa5 ha to \xc2\xablangsomme\xc2\xbb gener, to \xc2\xabforte\xc2\xbb gener, eller ett av hver type._NEWLINE_Hvis man har to \xc2\xablangsomme\xc2\xbb gener, t\xc3\xa5ler man ikke alkohol i det hele tatt. Folk som har et \xc2\xablangsomt\xc2\xbb gen, t\xc3\xa5ler alkohol d\xc3\xa5rlig (de blir gjerne r\xc3\xb8de i ansiktet). Omtrent 50% av japanerne er av denne typen._NEWLINE_Man begynner \xc3\xa5 kjenne de f\xc3\xb8rste virkningene av alkoholen 5 til 10 minutter etter \xc3\xa5 ha drukket, men h\xc3\xb8ydepunktet for alkoholkonsentrasjonen i blodet n\xc3\xa5s mellom 30 og 90 minutter etter \xc3\xa5 ha drukket._NEWLINE_90% av nedbrytingen av alkohol fra giftig stoff til vann og karbondioksid skjer i leveren, mens resten utskilles gjennom lungene, nyrene og svette. Leveren klarer \xc3\xa5 nedbryte omtrent en alkoholenhet per time._NEWLINE_Hyppig og varig alkoholbruk gir fysiologiske tilpasninger, som gj\xc3\xb8r kroppen i stand til \xc3\xa5 h\xc3\xa5ndtere en egentlig forgiftningstilstand. Der produseres motgifter som ved hurtig alkoholmangel (abstinens) kan gi en annen form for rus (delirium) i tillegg til en ikke ufarlig kroppslig reaksjon (delirium tremens)._NEWLINE_Stigende rus f\xc3\xb8rer til at den rusede f\xc3\xa5r koordinerings- og konsentrasjonsvansker, inntil en mister kontroll over de fleste kroppsfunksjoner. Ytterlige beruselse gir komalignende tilstander som kan v\xc3\xa6re livstruende.\n_START_SECTION_\nRus etter inntak av psykotrope rusmidler\n_START_PARAGRAPH_\nI en del religioner er inntak av psykotrope preparater en del av ut\xc3\xb8velsen, enten for presten/sjamanen for \xc3\xa5 oppn\xc3\xa5 en annen form for kontakt med \xc3\xa5ndeverdenen, eller for de troende for \xc3\xa5 f\xc3\xa5 en fellesopplevelse. Kjente rusmidler er ulike arter av kaktus og sopp samt marihuana/hasj. Personer som f\xc3\xb8lger disse religonene har gjerne begrenset religionsfrihet. USA gir enkelte kirkesamfunn med bakgrunn fra tradisjonelle indianersamfunn lov til \xc3\xa5 bruke psykotrope preparater i religi\xc3\xb8s sammenheng. Den andre store gruppen i USA som bruker psykotrope stoffer i religi\xc3\xb8s sammenheng, New Age tilhengere, kan ikke gj\xc3\xb8re dette lovlig. Norge st\xc3\xb8tter ikke religionsfrihet p\xc3\xa5 dette omr\xc3\xa5det og f\xc3\xb8lger utelukkende en politikk med b\xc3\xb8tlegging eller fengsling av troende._NEWLINE_Opium kan inntas p\xc3\xa5 flere m\xc3\xa5ter. Det har v\xc3\xa6rt brukt som smertelindring i uminnelige tider, men ogs\xc3\xa5 som rusmiddel som etter sigende gir brukeren en f\xc3\xb8lelse av nirvana. Stoffet er sterkt avhengighetsskapende, spesielt i raffinert og viderebehandlet form som morfin (ogs\xc3\xa5 som medisin) og heroin som gir samme \xc2\xabutslukning\xc2\xbb._NEWLINE_Kokain virker ogs\xc3\xa5 smertedempende, men gir samtidig en sanseskjerping som enkelte foretreker.  _NEWLINE_P\xc3\xa5 folkemunne brukes flere uttrykk for \xc3\xa5 beskrive grader av rus, og den som er i rus. For alkoholens vedkommende brukes begreper som brisen, pussa, sn\xc3\xb8vlete, sjanglende, overstadig beruset, d\xc3\xb8ddrukken osv. For andre rusmidler finnes uttrykk som stein, skev og h\xc3\xb8y.'